Marie Allikmaa

Majandus- ja Kommunikatsiooniministeerium

Suur-Ameerika tn 1

10122 Tallinn

|  |  |
| --- | --- |
| info@mkm.ee | (kuupäev digiallkirjas) nr 11-4/25/48271 |

|  |  |
| --- | --- |
| **Meetme „Rakendusuuringu ja tootearenduse toetus“ tegevuse „Ettevõtja rakendusuuringu ja rakendusuuringule järgneva tootearenduse toetamine“ jooksva taotlusvooru tingimuste kooskõlastamine** |  |

Lugupeetud Marie Allikmaa

Majandus- ja tööstusministri 29.05.2025. a määruse nr 13 „Rakendusuuringu ja tootearenduse toetus“ (edaspidi määrus) § 11 lg 2 kohaselt kooskõlastab Ettevõtluse ja Innovatsiooni Sihtasutus enne taotluste vastuvõtmise alustamist, kas voor viiakse ellu jooksvalt või vooruliselt, toetuse eelarve ning voorus taotletava toetuse minimaalse ja maksimaalse summa ja vajadusel taotlusvooru valdkonna, eelnevalt Majandus- ja Kommunikatsiooniministeeriumiga. Määruse § 16 lg 5 kohaselt kooskõlastab Ettevõtluse ja Innovatsiooni Sihtasutus enne taotluste vastuvõtmise alustamist Majandus- ja Kommunikatsiooniministeeriumiga ka taotluste hindamise juhendi ja määruse § 17 lg 7 kohaselt hindamiskomisjoni koosseisu.

Tulenevalt 29.05.2025 jõustunud uuest määrusest peab Ettevõtluse ja Innovatsiooni Sihtasutus otstarbekaks käimasoleva jooksva taotlusvooru sulgeda enne eelarvemahu ammendumist ning avada uus, potentsiaalsetele taotlejatele soodsamaid taotlemise tingimusi võimaldav, taotlusvoor.

Käesolevaga palub Ettevõtluse ja Innovatsiooni Sihtasutus kooskõlastada järgmised jooksva taotlusvooru tingimused:

1. Määruse „Rakendusuuringu ja tootearenduse toetus“ alusel rakendatav „Ettevõtja rakendusuuringu ja rakendusuuringule järgneva tootearenduse väikeprojektide toetamine 4. taotlusvoor“ viiakse läbi jooksva taotlemisena;
2. Taotlusvooru eelarve on 6 mln eurot;
3. Taotlusvoor on avatud kuni vooru eelarve ammendumiseni. Ettevõtluse ja Innovatsiooni Sihtasutus teavitab taotlejaid taotlusvooru avanemisest enda veebilehel.
4. Taotlusvooru raames taotletava toetuse minimaalne summa on 100 000 eurot ja maksimaalne summa 250 000 eurot.
5. Taotlusvoor ei ole valdkondlikult piiritletud.
6. Rakendusuuringute väiksemahulise 4. taotlusvooru hindamise juhend (Lisa 1).
7. Ettevõtluse ja ekspordivaldkonna hindamiskomisjoni koosseis on kooskõlastatud Majandus- ja Kommunikatsiooniministeeriumi 02.07.2025 saadetud kirjaga nr 10- 1/2534-2.
8. Suletava jooksva taotlusvooru jäägi viime üle uude avatavasse vooru.

Lugupidamisega

(allkirjastatud digitaalselt)

Sigrid Harjo

juhatuse liige

Lisad:

Lisa 1 Rakendusuuringute väiksemahulise 4. taotlusvooru hindamise juhend

Gerly Põder

Rakendusuuringute programmi koordinaator

+372 627 9333, Gerly.Poder@eis.ee